
	      1.  ՀՀ ֆինանսների նախարարություն
	15.07.2026թ.

	
	N 01.1/9/19143-2026

	ՀՀ տարածքային կառավարման և ենթակառուցվածքների նախարարության 03.07.2026թ․ N ԴԽ//25441-2026 գրությամբ ներկայացված «Հայաստանի Հանրապետության կառավարության 2025 թվականի հոկտեմբերի 30-ի N 1505-Ա որոշման մեջ փոփոխություն կատարելու մասին» ՀՀ կառավարության որոշման նախագծի վերաբերյալ, որով առաջարկվում է Որոշմամբ հաստատված ներդրումային ծրագրի իրականացման 3 տարի ժամկետը երկարաձգել մինչև 5 տարի՝ առանց ներդրումների ընդհանուր՝ 1.8 մլրդ դրամ չափը փոփոխելու և հաստատել ներդրումների իրականացման նոր ժամանակացույց (1-ին տարի՝ 29.0 մլն դրամ, 2-րդ տարի՝ 75.0 մլն դրամ, 3-րդ տարի՝ 207.0 մլն դրամ, 4-րդ տարի՝ 457.0 մլն դրամ, 5-րդ տարի՝ 1,032.0 մլն դրամ), հայտնում ենք հետևյալը.
1․Որոշման 2-րդ կետի «բ» և «գ» ենթակետերով ամրագրված են սահմանված ժամկետներում ներդրումների չիրականացման համար նախատեսված տուգանքները։ Հաշվի առնելով, որ առաջարկվող փոփոխությամբ վերանայվում է ներդրումների իրականացման ժամկետը և հաստատվում է ներդրումների իրականացման նոր ժամանակացույց, անհրաժեշտ է հստակեցնել, արդյոք առաջարկվող փոփոխության շրջանակում կիրառելի չեն վերոհիշյալ կետում սահմանված տուգանքները:













2․Միաժամանակ առաջարկում ենք հիմնավորումներում բացահայտել ըստ տարիների ներդրումների բաշխման անհամաչափությունը (գործող որոշմամբ 3 տարիների համար ներդրումները բաշխվել էին 21%, 36% և 43% համաչափությամբ, մինչդեռ առաջարկվող փոփոխությամբ ներդրումների շուրջ 43%-ը նախատեսվում է իրականացնել առաջին 4 տարիներին, իսկ շուրջ 57%-ը՝ ծրագրի իրականացման վերջին տարում): 
	










1․Քննարկվել է․
Որոշման 2-րդ կետի «ա» ենթակետով սահմանված է, որ գույքի վերակառուցման, բարեկարգման, վերազինման նպատակով գույքի հանձնման-ընդունման աշխատանքների ավարտից հետո 3 տարվա ընթացքում հիմնադրամի կողմից կիրականացվի 1 800 000 000 դրամի ներդրում։ Որոշման 3-րդ կետի հիմքով՝ Գույքը 2026 թվականի հունվարի 12-ի հանձնման-ընունման ակտով հանձնվել է Հիմնադրամին (հանձնման-ընունման ակտը կցված է)։  Առաջին տարվա համար Հիմնադրամը ստանձնել է  385 000 000 ՀՀ դրամի ներդրումային պարտավորություն, որի ժամկետը համապատասխանաբար սահմանվել է 2027 թվականի հունվարի 12-ը։

2․ Չի ընդունվել․
Աշխատանքների իրականացման համար անհրաժեշտ ժամկետների վերահաշվարկը և դրա հիմքով կազմված ներդրումային ծրագրի փոփոխված տարբերակը կազմվել է Հիմնադրամի կողմից։

	  2․ ՀՀ արդարադատության նախարարություն
	14.07.2026թ.

	
	N 27.3.2/36808-2026

	1. «Հայաստանի Հանրապետության կառավարության 2025 թվականի հոկտեմբերի 30-ի N 1505-Ա որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 1-ին կետում անհրաժեշտ է նշել Հայաստանի Հանրապետության կառավարության 2025 թվականի հոկտեմբերի 30-ի N 1505-Ա որոշման (այսուհետ՝ Որոշում) լրիվ անվանումը՝ հիմք ընդունելով «Նորմատիվ իրավական ակտերի մասին» օրենքի 17-րդ հոդվածի 8-րդ մասը, համաձայն որի՝ հղում կատարելիս նորմատիվ իրավական ակտի լրիվ անվանումը հիշատակվում է նորմատիվ իրավական ակտում փոփոխություններ կամ լրացումներ նախատեսող կամ նորմատիվ իրավական ակտի գործողությունը դադարեցնող ակտում: Մյուս դեպքերում նորմատիվ իրավական այլ ակտի հղումներ կատարելիս կարող է նշվել իրավական ակտի կրճատ անվանումը:
2․ Նախագծի 1-ին կետով նախատեսվում է Որոշման 2-րդ կետի «ա» ենթակետը շարադրել նոր խմբագրությամբ, որի արդյունքում ներդրումային ծրագրի իրականացման ժամկետը վերանայվում է՝ 3 տարվա փոխարեն նախատեսելով 5 տարի, ինչի արդյունքում վերանայվում է  նաև ներդրումների իրականացման ժամանակացույցն ըստ տարիների։
Այսպես, Որոշման 2-րդ կետի «ա» ենթակետի գործող խմբագրությամբ առաջարկվել է Կոմիտեի նախագահին՝ սույն որոշումն ուժի մեջ մտնելուց հետո մեկամսյա ժամկետում հիմնադրամի տնօրենի հետ կնքել գույքի նվիրաբերության պայմանագիր՝ դրանում սահմանելով, որ՝ գույքի վերակառուցման, բարեկարգման, վերազինման նպատակով սույն որոշման 3-րդ կետում նշված աշխատանքների ավարտից հետո 3 տարվա ընթացքում հիմնադրամի կողմից կիրականացվի 1 800 000 000 դրամի ներդրում՝ 1-ին տարվա համար նախատեսված ներդրումային ծախսերը՝ 385 մլն դրամ, 2-րդ տարվա համար նախատեսված ներդրումային ծախսերը՝ 650 մլն դրամ, 3-րդ տարվա համար նախատեսված ներդրումային ծախսերը՝ 765 մլն դրամ։
Նշված որոշումն արդեն իսկ մտել է ուժի մեջ և սահմանված մեկամսյա ժամկետում ենթադրաբար կնքվել է գույքի նվիրաբերության պայմանագիր։
Սույն դեպքում, նկատի ունենալով, որ Որոշման 2-րդ կետով սահմանված մեկամսյա ժամկետը վերաբերել է գույքի նվիրաբերության պայմանագիր կնքելուն՝ անհրաժեշտ է հստակեցնել, թե Նախագծով նախատեսվող փոփոխության արդյունքում ինչ ժամկետում պետք է համապատասխան պայմանագրում կատարվեն փոփոխությունները։
	1․Ընդունվել է․
 Նախագծի 1-ին կետը խմբագրվել է։











2․ Ընդունվել է․
Նախագիծը լրամշակվել է։




